Alta Smit Donderdag, 25 Februarie 2016 13:20
Vandat my dogter in Gr.1 was droom sy om deel te wees van die Bloemhof familie. Ons was by die opedag en nou is Bloemhof al wat bespreek word in ons huis. Baie dankie vir 'n wonderlike opedag. WOW, wat 'n absolute *** skool. Ek hoop regtig dat ons deel gaan word van hierdie wonderlike familie. Baie dankie vir 'n wonderlike skool.... Sien julle hopelik volgende jaar elke dag.
Hanlie Botha Dinsdag, 23 Februarie 2016 08:00
Beste Me van Heerden, Me Brandt , Mnr Longbottom,
As nuwe Bloemhof ouer wil graag met julle deel hoe positief ons dogter Lian die afgelope polo seisoen ervaar het, veral die kamp en die O/14 toernooi. Sy het die kamp baie geniet en dit het baie gehelp vir die eerste dag senuwees , sy het daar sommer n hele hand vol nuwe maats gemaak.
Die resultate van die toernooi is miskien nie wat julle by Bloemhof gewoond is nie, maar dit was n voorreg om te sien hoe die spannetjie in n Dawid en Goliat situasie elke weds tyd met trots aangepak het. Ons as ouers kon sien hoe hulle dit geniet het!
Lian is n geesdriftige spansport speler en dit is n voorreg dat waterpolo as n sport aangebied word. Ons waardeer ook die toewyding en geesdrif van die afrigters en bestuurders .
Anoniem Vrydag, 19 Februarie 2016 07:46
Dankie en 4M
Goeie dag Me van Heerden,
Ons is maar nog groentjie-ouers met 'n dogter in Graad 8 en nog een (hopelik) volgende jaar oppad.
Ek wil net graag na gister se 4M-byeenkoms vir u komplimenteer oor die wyse waarop die meisies hulle self gedra het. Mens wonder maar altyd hier aan die begin van die jaar of ons die regte besluit itv Hoërskole geneem het, maar na gister, is ek verheug!
"Ons" dogters het kop bo water uitgestaan bo die ander skole se meisies - regte jong dames met integriteit, sportmangees, waardes en trots.
Hulle gedrag tot 21h00 gisteraand was onberispelik en ek wil graag vir u en u span gelukwens met die dssipline en liefde waarmee u ons dogters verder "grootmaak"!
Ons is baie bly en bevoorreg om ook nou deel van die "Bloemhof-familie te wees!
Anoniem Vrydag, 19 Februarie 2016 07:43
Net 'n vinnige dankie vir wat Bloemhof sover vir ons gr 8-dogter beteken. As 'n kind huil oppad huis toe omdat hulle nie 4M gewen het nie en sê: "Mamma, maar ons wou dit vir die Matrieks doen; vir Alize en vir Ansoné en vir Luca", dan moet mens seker weet sy is 100% Bloemhoffer….
Ons is dankbaar omdat ons baie getwyfel het oor die keuse van skole. As mens oorkant 'n ander goeie hoërskool woon, maar jou kind wil net Bloemhof toe gaan, dan maak dit die keuse moeilik. Veral as mens 'n vooropgestelde idee van Bloemhof gehad het en bang was jou ekstrovert-regterbreinkind gaan dalk nie lekker daar inpas nie. Maar na hierdie paar weke kan ek net sê sy is so tuis en so gelukkig in die skool en ons vooropgestelde idees was heeltemal verkeerd: daar is regtig plek vir alle tipes persoonlikhede!
Johan en Carin van Rensburg Donderdag, 28 Januarie 2016 09:56
Liewe Juffrou Wilna van Heerden, en personeel van Bloemhof:
Hiermee wil ek baie dankie se vir 'n wonderlike verbintenis van meer as tien jaar met Bloemhof. Dit was voorwaar baie spesiale jare wat ek glo Rouxanne en ek en Johan met verloop van tyd die waarde daarvan nog meer gaan besef. Al die spesiale oomblikke op die skoolgrond, tydens die saalbyeenkomste, by die koshuis en langs die tennisbaan, gaan vir ewig met ons wees.
Wilna, ek sal altyd jou stylvolle voorkoms in die voorportaal en voor die mikrofoon onthou. En die baie besonderse boodskappe tydens die spesiale byeenkomste waarvan ons bevoorreg was om teenwoordig te wees. Dit was altyd vir Johan ook 'n inspirasie om jou voordrag te hoor en 'n woordjie met jou te wissel. Ook die deeglikheid, en ordelilkheid van die verloop daarvan, getuig van goeie beplanning. Ek was altyd verras oor die spesiale sorg en aandag wat aan alle aspekte gegee word. Die algemene welsprekendheid en goeie selfvertroue van die hoofleiers en leerders wanneer ons na hulle kon luister en met hulle kon kommunikeer en hul algemene netheid was opvallend. Ek weet daardie afgerondheid word deur die skool benadruk. Baie dankie vir die voorbeeld wat jy en die personeel vir die leerders stel.
Dan was ek ook altyd aangenaam verras deur die leerders se spontaniteit by sekere geleenthede. Die mees onlangse was tydens die eerste saalbyeenkoms vanjaar toe die nuwe leerder wat van Oranje Meisieskool na Bloemhof oorgekom het, luid toegejuig is! Dit is wonderlik dat die leerders ten spyte van streng dissipline tog ook vrymoedigheid het om so aan hulle gevoelens uiting te gee. Ek hoop nie dit sal ooit verander nie.
Die spesiale Bloemhof eensgesindheid, netheid, dissipline en trots maak ons ook trots! Ons is so dankbaar dat Madelie en Rouxanne daarvan kon deel wees.
Dan wil ons ook dankie se vir die baie spesiale gebaar dat julle vir Rouxanne ingesluit het by die groep van A-gemiddelde kandidate. Daar is nie 'n groter eer wat julle haar kon bewys as dit nie! Hoe verwoord mens waardering na so 'n erkenning…..? Daardie perelhangertjie is nou gelaai met dubbel soveel emosie en verwondering!
Ek en Johan wens vir jou en die skool net als van die beste toe vir die toekoms. Mag Bloemhof van krag tot krag gaan. Ons sal julle mis.
Johan en Carin van Rensburg
Mientjie Slabbert Vrydag, 15 Januarie 2016 12:20
Wilna en Bloemhof
Baie dankie vir Woensdagoggend. Dankie vir die mooi en wyse boodskap.
Ons het daar weggestap uit Bloemhof gevul met dankbaarheid, omdat ons terdeë besef hoe bevoorreg ons en ons kinders is.
Ons wil vir u en die personeel verseker dat ons vat dit nie vir "granted" nie! Saam met BAIE genade van Bo weet ons dit is julle tyd en liefde wat dit vir ons kinders moontlik gemaak het. Cathanja het gereeld na skool by baie van u personeel ingehardloop vir hulp met werk. Sy was altyd welkom en hulle het altyd tyd gemaak om weer en weer te verduidelik.
Dankie ook vir Bloemhof se wiskunde onderwysers wat elke middag beskikbaar is. Dit is van die goed wat ons altyd sal koester….julle het vir ons kinders tyd gemaak. Behalwe vir Frans, is sy deur haar 5 jaar in bloemhof sonder enige ekstra klas wat sy erens anders hoef te geneem het nie. Dit sê alles.
Julle nalatenskap sal voortleef deur ons kinders, en hulle kinders.
Mag 2016 'n wonderlike jaar wees vir Bloemhof!
Ons gaan julle BAIE mis!!
Jaco en Mientjie Slabbert
Baie dankie ook aan die BOOV vir heerlike verversings….Dis harde werk, dankie vir die manier wat julle dit doen.
Alicia Erasmus Vrydag, 15 Januarie 2016 11:53
Baie dankie, Bloemhof!
"To laugh often and much, to win the respect of intelligent people and the affection of children ... to leave the world a better place ... to know even one life has breathed easier because you have lived. This is to have succeeded." (Ralph Waldo Emerson)
En om te dink die onderwyserskorps van Bloemhof beteken so baie vir honderde meisies ... Dan moet julle mos van die mees suksesvolle mense op die aardbol wees? Baie, baie dankie vir wat julle vir ons Jana beteken het en vir haar geleer het. Nee, dit was nie elke dag maklik nie en dit het 'n paar keer vir my gevoel ek gaan nou in my kar klim en my dogter kom haal! Maar ons het die besluit geneem om nooit vir ons kinders in te tree nie, dis immers hoekom hulle al drie koshuis toe gestuur is. Sy het floreer by julle en soos die jare aangestap het, het sy sterker en meer selfversekerd geraak, juis omdat die pad nie altyd afdraend was nie.
Van 'n versigtige benchwarmertjie met draadjies tot 'n matriek met baie selfvertroue: dis die pad was sy gestap het – en haar maats saam met haar (veral die koshuiskinders). Dankie vir die werksetiek wat julle haar geleer het. Dankie vir die kanse wat sy gegun is. Dankie vir die voorbeeld wat julle stel. Dankie vir julle sin vir humor. Dankie vir alles deur die vyf jaar.
Alles van die heel beste vir 2016!
Amanda Lourens Woensdag, 02 Desember 2015 08:30
Baie dankie vir die pragtige kaartjie en mooi wense. Dit word opreg waardeer.
Ook baie dankie vir die helder en keurig versorgde e-posse wat ons deur die jaar ontvang en wat ons op hoogte hou van Bloemhof se doen en late! Julle uitstekende kommunikasie verdien 'n goue medalje.
Hoop die personeel hou heerlik vakansie en kom uitgerus terug vir die nuwe jaar.
André Badenhorst Woensdag, 02 Desember 2015 08:28
Dankie Bloemhof personeel
Dankie vir julle ongelooflike toewyding en harde werk. Julle is eenvoudig die heel beste! Die toekoms van die wêreld kan nie vir beter vra nie. Sulke wonderlike siele verdien die heel beste vakansie en 'n vol battery laai. Julle beter daaraan voldoen!!!
George du Toit Woensdag, 02 Desember 2015 06:37
Ek kan as baie trotse en diep dankbare ouer laat weet dat Odette op 9 Desember sal gradueer.Ek wil by wyse van hierdie skrywe vir jou en jou personeel bedank vir julle onskatbare steun en bydrae tot Odette se skoolopleiding.Deur julle voorgesette toewyding het julle bygedra om die drome en wense van Odette en haar ouers te verwesentlik.Ons sal Bloemhof en sy personeel altyd met dankbaarheid onthou.